Gæti orðið slæmt ferðaveður í kvöld og nótt Veðurstofan gerir ráð fyrir hægt vaxandi austanátt og að það þykkni upp þegar líður á daginn . Það verður austan 8 - 18 m / sek síðdegis í dag og hvassast syðst . Frost verður frá 0 til 10 stig , kaldast í innsveitum norðaustanlands . Hlánar við suðurströndina í dag . Austan 18 - 25 m / sek sunnan - og suðvestanlands seint í kvöld með slyddu eða rigningu þar í nótt en slydda eða snjókoma norðan - og austantil á landinu undir morgun . Spáð er að vind lægi á morgun og verður hægur vindur og úrkomulítið síðdegis með 0 til 5 stiga frosti .